Incendiu la Spitalul de Psihiatrie din Gătaia, judeţul Timiş. 70 de oameni au fost evacuaţi după ce unul dintre pavilioanele unităţii medicale a luat foc.

Nimeni nu a fost rănit. Atât pacienţii, cat şi angajaţii spitalului au fost scoși afară din clădire în timp util. De asemenea, ca măsură de siguranţă, în caz că flăcările s-ar fi extins, a fost evacuat şi un pavilion alăturat.

Incendiul a izbucnit în jurul orei 19. Aproape 30 de pompieri au intervenit, timp de mai multe ore, pentru stingerea incendiului.

Spitalul din Gătaia avea aviz ISU pentru funcționare şi a fost verificat chiar în cursul acestei luni. Deocamdată nu a fost stabilită cauza incendiului.